Source: http://lugojexpres.ro/blog/csm-lugoj-si-a-prezentat-lotul-iar-cupa-csm-lugoj-a-fost-castigata-de-volei-alba-blaj/
Timestamp: 2018-09-26 03:56:18+00:00

Document:
CSM Lugoj și-a prezentat lotul, iar Cupa CSM Lugoj a fost câștigată de Volei Alba Blaj » Lugoj Expres
25 septembrie 2016 26 septembrie 2016 Lugoj Expres 0 Comment BRSE Bekescsaba, CSM Lugoj, Cupa CSM Lugoj, MD Zrenjanin, Volei Alba Blaj
Cea de-a șaptea ediție a Cupei CSM Lugoj la volei feminin și-a desemnat câștigătoarea. Trofeul a fost adjudecat de către campioana României, Volei Alba Blaj, formație care s-a impus în toate cele trei partide disputate vineri, sâmbătă și duminică, în Sala ”Ioan Kunst-Ghermănescu” din Lugoj.
Echipa din Blaj a câștigat cu 3-1 jocul cu BRSE Bekescsaba, campioana Ungariei, și cu 3-0 meciurile cu CSM Lugoj și cu formația sârbă MD Zrenjanin.
Locul al doilea în acest turneu a fost ocupat de BRSE Bekescsaba, după 3-1 cu MD Zrenjanin și 1-3 cu CSM Lugoj.
Pe ultimele locuri s-au situat CSM Lugoj și MD Zrenjanin, fiecare cu câte o victorie (în meciul direct s-a impus formația din Serbia, cu 3-1) și același setaveraj (4-7).
În cadrul turneului a avut loc și prezentarea oficială a lotului cu care formația lugojeană va aborda sezonul competițional 2016-2017: Georgiana Popa (13 ani), Arina Ivașcu (15 ani), Noemi Csillag (15 ani), Rossana Nistor (15 ani), Denisa Jucu (16 ani) – toate de la CSȘ Lugoj, Ionela Canea (30 ani), Laura Lungu (31 ani), Gabriela Bălae (21 ani), Bianca Albăstroiu (18 ani), Natalia Preda (18 ani), Daiana Roman (18 ani), Adriana Rotaru (22 ani), Ramona Rus (19 ani), Lorena Ciocian (23 ani, împrumutată de la Știința Bacău), Krista DeGeest (26 ani, SUA), Alexandra Warren (22 ani, SUA), Sophie Godfrey (28 ani, Australia) și Olga Krasteva (32 ani, Bulgaria).
← Lugojul a fost curățat de gunoaie în cadrul campaniei Let’s do it România
PS Alexandru Mesian, la Conferinţa Episcopilor Catolici din România →

References: CSM 
 CSM 
 CSM 
 CSM 
 CSM 
 CSM 
 CSM